टांडा में सिविल का बिल 14.50 लाख पेंडिंग
दसूहा में 19 गांवों के कनेक्शन काटे, 60 लाख बकाया
ट्यूबवेलों के कनेक्शन कटने से जिले के 273 गांवों में पानी की सप्लाई बंद
भास्कर संवाददाता | होशियारपुर
पावरकॉमकोड ऑफ कंडक्ट का फायदा उठाते हुए पेंडिंग बिलों की रिकवरी के लिए सरकारी दफ्तरों समेत गांवों के ट्यूबवेलों के कनेक्शन काट रहा है। इससे जिले में 273 से ज्यादा गांवों में वाटर सप्लाई ठप हो गई है। जिन लोगों ने बिल भरा हुआ है, उनको भी पेयजल समस्या का सामना करना पड़ रहा है। पंजाब समेत जिला होशियारपुर में पावरकॉम के अधिकारी तेजी से गांवों में जल योजनाओं के कनेक्शन काट रहे हैं, जिस कारण लोग पीने वाले पानी के लिए भटक रहे हैं पर इस बात की पावरकाम को कोई फिक्र नहीं।
पावरकॉम बुल्लोवाल ने गांव मिर्जापुर के ट्यूबवेल की बिजली काट दी है। इससे 6 गांवों को पानी की सप्लाई प्रभावित हो रही है। गांव मिर्जापुर, धालीवाल, बाकरपुर, पंडोरी मायल, फतेहपुर, लिद्दड़ा को पानी की सप्लाई देने वाले इस ट्यूबवेल के कनेक्शन का 1.68 लाख बिल पेंडिंग है। ट्यूबवेल ऑपरेटर तजिंदर कुमार ने बताया कि गांवों में कई लोगों के कई-कई महीनों के बिल पेंडिंग हैं, जिस कारण पावरकाम को बिल जमा नहीं करवा सके। इन गांवों से रविंदर सिंह बिट्टू, जसवीर सिंह, बख्शी राम, लेखराज, तरसेम सिंह और नवीन सैनी ने कहा कि हमने तो टाइम पर बिल दिया है। अगर कुछ लोगों ने बिल नहीं दिया तो इसमें हमारा क्या कसूर है। अगर पंचायत बिल देने वालों के कनेक्शन काट देती तो यह नौबत आती।
पहले राजनीतिक दखल था,अब नहीं: एसडीओ
एसडीओपावरकॉम गुरदेव सिंह ने कहा कि एसई समेत अन्य हायर अथारिटी के आदेश पर कनेक्शन काटे जा रहे हैं। पूछने पर कि बिल तो लंबे समय से पेंडिंग हैं तो अब कार्रवाई क्यों तो उन्होंने कहा कि पहले पॉलिटिकल इंटरफेरेंस थी, जो अभी नहीं है।
बिल कुछेक लोगों के पेंडिंग और परेशान सभी
डल्लेवालकी सरपंच रविंदर कौर, जनौड़ी से प्यारे लाल, टाहलीवाल से कमलजीत, फतेहपुर से परमजीत, घुगियाल से स्नेह ने कहा-बिल कुछ लोगों के पेंडिंग हैं। पर पानी सभी का बंद कर दिया है जो गलत है।
पावरकॉम ने जल्दबाजी की : एसडीओ सुनील
एसडीओवाटर सप्लाई सुनील ने कहा कि पावरकॉम ने बिना नोटिस दिए एक्शन लिया। लोगों ने भी वाटर बिल के पैसे नहीं दिए। पावरकॉम से कुछ समय मांग रहे हैं ताकि कलेक्शन कर बिल जमा करा सकें।
{कस्बा हरियाना के गांव ढोलवाहा {रामटटवाली {बहेड़ा {पटियाल {कुकानेट {देहरियां {बलबादी {जनौड़ी {बसी बाजीद {काहलमा {भटोलिया {ढोलवाहा डैम के कनेक्शन की सप्लाई भी बिल देने की वजह से काट दी गई है।
पेमेंट जमा होने पर सप्लाई शुरू की
चब्बेवाल/तलवाड़ाटाउनशिप | एसडीओअमरीक सिंह ने बताया कि सब स्टेशन (चब्बेवाल) बस्सी कलां के नंगल शहीदां, मलमजारा और जंडोली से कुछ राशि जमा होने पर इनकी सप्लाई शुरू कर दी है। वहीं, तलवाड़ा में बिल आने पर तलवाड़ा, भंबोताड़, बटवाड़ा, भवनोर की सप्लाई शुरू कर दी गई है।
एसडीओ बोले: प्रेशर है तभी कर रहे कार्रवाई
एसडीओसेवा सिंह ने बताया कि यह कार्रवाई उच्च अधिकारियों के हुक्मों के तहत ही की जा रही है। इससे पहले उच्च अधिकारियों ने ऐसी कार्रवाई करने के लिए नहीं कहा था।
सरपंचबोले : कहने पर भी लोग नहीं भरते बिल
उच्चीबस्सी के सरपंच गुरदियाल सिंह ने कहा कि तीन साल से लोगों के घरों के चक्कर काट-काट कर थक चुका हूं। कुछ लोग बिल नहीं भरते। पंचों को भी उनके वार्ड की लिस्टें दी हैं कि वह बिल पेमेंट इकट्ठा करें। मगर कोई नहीं सुनता।
कनेक्शन काटे जाने से पानी की रही दिक्त संबंधी बताते मिर्जापुर के लोग।
bho_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva awa_Deva hin_Deva bho_Deva hin_Deva hin_Deva hin_Deva hin_Deva bho_Deva